**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. februārī Nr. 111**

(protokols Nr. 4, 49. p.)

**Par projekta Nr.** **23-05-AL23-A019.2203-000012 “Aktīvās atpūtas laukuma izveide Lazdonā, Lazdonas pagastā, Madonas novadā” izmaksu apstiprināšanu un aizņēmuma ņemšanu**

Pamatojoties uz nodibinājuma „Madonas novada fonds” atklāta konkursa projektu iesniegumu pieņemšanas 19. kārtu Eiropas Lauksaimniecības fonda lauku attīstībai Latvijas Lauku attīstības programmas 2014.-2020. gadam apakšpasākuma 19.2. „Darbību īstenošana saskaņā ar sabiedrības virzītu vietējās attīstības stratēģiju” aktivitātē 19.2.2. “Vietas potenciāla attīstības iniciatīvas” un vietējās attīstības stratēģiju „Cilvēks, vieta, darbs Madonas reģionā 2015.-2020.” ir apstiprināts projekta iesniegums 23-05-AL23-A019.2203-000012 “Aktīvās atpūtas laukuma izveide Lazdonā, Lazdonas pagastā, Madonas novadā”.

Projekta ietvaros paredzēts izveidot mūsdienīga labiekārtojuma rotaļu laukumu, kurā atradīsies 7 rotaļu elementi – rāpšanās struktūra, kombinētās šūpoles, rotaļu komplekss ar slidkalniņiem, batuts, karuselis, 3D kubi un smilšu kaste. Pie rotaļu laukuma paredzēts izbūvēt brīvkrānu, autostāvvietu 7 automašīnām, novietot veloturētājus, atkritumu urnas un solus.

Madonas novada pašvaldības iepirkumu komisijā veikti iepirkumi ID nr.  MNP 2023/52\_ELFLA „Rotaļu laukuma iekārtu piegāde publiskajam laukumam Lazdonā, Madonas novadā” un ID nr. MNP2025/2 “Rotaļu laukuma izbūve Dārza ielā 3, Lazdonā, Madonas novadā”, un piešķirtas iepirkumu līgumu slēgšanas tiesības par kopējo līgumsummu EUR 108 601,13 (viens simts astoņi tūkstoši seši simti viens *euro*, 13 centi) t.sk. pievienotās vērtības nodoklis. Plānotās būvuzraudzības izmaksas EUR 3 000,00 (trīs tūkstoši *euro*, 0 centi). Projekta kopējās izmaksas ir EUR 111 601,13 (viens simts vienpadsmit tūkstoši seši simti viens *euro*, 13 centi).

Projekta aktivitātēm ir paredzēts avanss EUR 6 509,39 (seši tūkstoši pieci simti deviņi *euro*, 39 centi) apmērā un finansējums no Madonas novada pašvaldības 2025.gada budžeta EUR 58 596,09 (piecdesmit astoņi tūkstoši pieci simti deviņdesmit seši *euro*, 9 centi) apmērā. Lai īstenotu projektu Nr. 23-05-AL23-A019.2203-000012 ”Rotaļu laukuma iekārtu piegāde publiskajam laukumam Lazdonā, Madonas novadā” nepieciešams priekšfinansējums un līdzfinansējums EUR 46 495,65 (četrdesmit seši tūkstoši četri simti deviņdesmit pieci *euro*, 65 centi), ņemot aizņēmumu Valsts kasē.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt projekta Nr. 23-05-AL23-A019.2203-000012 “Aktīvās atpūtas laukuma izveide Lazdonā, Lazdonas pagastā, Madonas novadā” kopējās izmaksas EUR 111 601,13  (viens simts vienpadsmit tūkstoši seši simti viens *euro*, 13 centi) apmērā.
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 46 495,65 (četrdesmit seši tūkstoši četri simti deviņdesmit pieci *euro*, 65 centi) apmērā projekta “Aktīvās atpūtas laukuma izveide Lazdonā, Lazdonas pagastā, Madonas novadā” īstenošanai, Valsts kasē uz 10 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. gadā. Aizņēmuma atmaksu garantēt ar pašvaldības budžetu.

 Domes priekšsēdētājs A. Lungevičs

*K. Galeja, 29360277*